கேள்வி: மிதா வசிஷ்ட் - ஆரம்ப கால வாழ்க்கை குறித்து விரிவாக சொல்லுங்கள்.
பதில்: மிதா 1967 ஆம் ஆண்டு நவம்பர் 2 ஆம் தேதி இந்தியாவின் மகாராட்டிராவில் உள்ள புனேவில் இந்திய இராணுவத்தில் இருந்து கர்னலாக ஓய்வு பெற்ற கேப்டன் ராஜேஷ்வர் தத் வசிஷ்ட் மற்றும் ஒரு ஆசிரியரும் பாடகியுமான மீனாட்சி மேத்தா (நீ) வசிஷ்ட் ஆகியோரின் மகளாகப் பிறந்தார். சண்டிகரின் பஞ்சாப் பல்கலைக்கழகம், சண்டிகர் இலக்கியத்தில் முதுகலைப் பட்டம் பெற்ற பின்னர், 1987 இல் தில்லியின் தேசிய நாடகப் பள்ளியில் பட்டம் பெற்றார். பல ஆண்டுகளாக (1990-2010) சில முதன்மை வடிவமைப்புகளுக்கு கற்பிக்கும் நிறுவங்களில் வருகைதரும் ஆசிரியராக இருந்தார். இந்தியாவின் திரைப்பட மற்றும் நாடக நிறுவனங்கள் - தேசிய உடையலங்கார தொழில்நுட்பக் கல்லூரி (தில்லி), திரைப்படம் மற்றும் தொலைக்காட்சி கல்லூரி (இந்தியா) (புனே), தேசிய நாடகப் பள்ளி (டெல்லி) மற்றும் தேசிய வடிவமைப்பு நிறுவனம் (அகமதாபாத்). ஐக்கிய ராச்சியத்தின் இலண்டன், பர்மிங்காம், லீசெஸ்டர், சிரியா திமிஷ்கு போன்ற நகரங்களில் நாடகப் பட்டறைகளையும் நடத்தியுள்ளார். மாணவர்களுக்கு ஆடை அலங்கார வடிவமைப்பு, திரைப்பட இயக்கம் மற்றும் நடிப்பு, நாடக நுட்பங்களைப் பயன்படுத்தி கற்பிக்கிறார். இவர் திரைப்படத் தயாரிப்பாளர் அனுப் சிங்கை மணந்தார்.
கேள்வி: மிதா வசிஷ்ட் - திரையரங்கம் பற்றி விளக்கவும்.
பதில்: காஷ்மீரின் ஆன்மீகவாதியும் பெண் மாயவாதியும் கவிஞருமான இலல்லேசுவரியின் வாழ்க்கை மற்றும் கவிதைகளை அடிப்படையாகக் கொண்ட ''லால் டெட்'' என்ற 75 நிமிட தனி நாடக நிகழ்ச்சியில் நடித்துள்ளார். ''லால் டெட்'' நிகழ்ச்சிகள் இந்தியாவிலும் வெளிநாட்டிலும் பின்வரும் தேசிய/சர்வதேச நாடக விழாக்களிலும் நிகழ்த்தப்பட்டுள்ளன.